open-index/open-wikipedia-markdown huggingface dataset:
Aikakapseli

**Aikakapseli** on eräänlainen viesti tulevaisuuteen. Aikakapseli on yleensä jokin kestävä säilytysastia, esimerkiksi laatikko, joka voidaan piilottaa tai haudata vaikkapa uuden talon perustuksiin. Aikakapseliin laitetaan erilaisia esineitä ja viestejä piilottamisen aikakaudelta. Tarkoituksena on antaa tietoa tulevaisuuden tutkijoille ja historioitsijoille.
Aikakapselit voivat olla myös monumentteja ja rakennuksia. Esimerkiksi pyramidit ja muut haudat ovat ennen haudanryöstöä olleet eräänlaisia aikakapseleita.

## Historia
Useita aikakapseleita asetettiin 1700-luvulla, joten käytäntö on vähintään niin vanha. Lisäksi useat haudatut ruumiit ovat tosiasiallisesti toimineet kuin aikakapselit.

## Esimerkkejä

* Crypt of Civilization

## Katso myös

* ''10 kirjettä tulevaisuuteen'' – dokumenttielokuva aikakapselista

## Aiheesta muualla

* The International Time Capsule Society (ITCS) dokumentoi aikakapseleita ympäri maailmaa
Toni Spiss

**Toni Spiss** (8. huhtikuuta 1930 Sankt Anton am Arlberg, Itävalta – 20. maaliskuuta 1993 Sankt Anton am Arlberg) oli itävaltalainen alppihiihtäjä. Hän kilpaili vuoden 1952 talviolympialaisissa Oslossa, jossa hän sai suurpujottelussa pronssia.

## Lähteet
Eduardo Vargas

**Eduardo Jesús Vargas Rojas** (s. 20. marraskuuta 1989 Santiago, Chile) on chileläinen jalkapalloilija. Hän edustaa meksikolaista Tigresiä ja on pelipaikaltaan hyökkääjä.

23. joulukuuta 2011 italialaisseura Napolin puheenjohtaja Aurelio De Laurentiis ilmoitti seuran hankkineen Vargasin, josta he maksoivat 17,9 miljoonaa dollaria. Vuodet 2015–2017 Vargas edusti saksalaista Hoffenheimia.

## Maajoukkueura

Chilen maajoukkueessa Vargas on pelannut vuodesta 2009 lähtien. Hän oli mukana MM-kilpailuissa 2014, jossa teki yhden maalin.

Vargas on Copa Américan kaksinkertainen mestari ja maalikuningas. Hän jakoi Copa Américassa 2015 maalikuninkuuden neljällä maalilla yhdessä Perun Paolo Guerreron kanssa. Vuoden 2016 Copa América Centenariossa hän oli yksinään turnauksen paras maalintekijä kuudella maalillaan.  

Vargas on pelannut 82 maaottelua ja tehnyt niissä 35 maalia.

## Lähteet

## Aiheesta muualla
* Eduardo Vargasin tilastot National Football Teams -sivustolla
Italo Santelli

**Italo Santelli** (15. elokuuta 1866 Carrodano – 8. helmikuuta 1945 Livorno) oli italialainen miekkailija. Häntä pidetään nykyaikaisen säilämiekkailun isänä. Hän sai vuoden 1900 kesäolympialaisissa Pariisissa hopeaa miekkailumestarien säilässä ja sijoittui lisäksi seitsemänneksi miekkailumestarien floretissa.

Santelli opiskeli Scuola Magistralessa Carlo Pessinan ja Giuseppe Radaellin johdolla. Hän pääsi vuonna 1896 Unkariin opettamaan lajiaan, ja häntä on kiitetty Unkarin tekemisestä johtavaksi säilämiekkailun maaksi. Hän valmensi muiden muassa Aladár Gerevichiä ja omaa poikaansa Giorgio Santellia.

## Lähteet
Gilbert Bougnol

**Gilbert** tai **Emile Bougnol** (31. elokuuta 1866 Saint-Myon – 20. lokakuuta 1947 Rueil-Malmaison) oli ranskalainen miekkailija. Hän sai vuoden 1900 kesäolympialaisissa Pariisissa hopeaa miekkailumestarien kalvassa.

## Lähteet
Greg Eckhardt

**Gregory "Greg" Eckhardt** (s. 7. tammikuuta 1989 Orange Park, Florida, Yhdysvallat) on yhdysvaltalainen jalkapalloilija. 

Hän edusti juniorina Clay Countya ja yliopistosarjassa Clemson Tigersia. Eckhardt edusti suomalaista Vaasan Palloseuraa kaudella 2010 19:ssä sarjaottelussa, joista 13:ssa hän oli avauskokoonpanossa. Hän ei tehnyt otteluissa maaleja. Maajoukkuetasolla Eckhardt oli mukana Yhdysvaltain alle 17-, alle 18- ja alle 20-vuotiaiden maajoukkueissa.

## Lähteet
Porin puuvillatehtaan palo

**Porin puuvillatehtaan palo** oli aikanaan Suomen sodanjälkeisen historian tuhoisin tulipalo. Palo syttyi Porin Puuvillan kutomossa 20. toukokuuta 1981, ja sen taloudelliset vahingot kohosivat noin 100 miljoonaan markkaan. Vuoden 2011 rahassa laskettuna vahingot ovat lähes 42 miljoonaa euroa.  Tulipalo oli vuoden suurin tehdaspalo koko Euroopassa.  Henkilövahinkoja se ei kuitenkaan vaatinut.

## Palon syttyminen
Porin puuvillatehdas sijaitsee aivan kaupungin keskustan tuntumassa Kokemäenjoen pohjoisrannalla. Yritys oli perustettu 1898, palossa tuhoutunut kutomo oli valmistunut vuonna 1900. Kutomo oli suorakaiteen muotoinen 203 metriä pitkä ja 58 metriä leveä avonainen tehdassali.

Tehdassalissa oli yhteensä 360 kutomakonetta, joista yhden sähkömoottori syttyi tuleen 20. toukokuuta 1981 noin klo 21.20. Liekit levisivät nopeasti koneen yläpuolella olevaan liikkuvaan pölynkeräimeen. Siitä tulipalo eteni kattorakenteisiin. Samalla syttyi myös lattialla ja ulkoseinän tiilisaumoissa oleva pöly. Työntekijät yrittivät aluksi sammuttaa paloa onnistumatta kuitenkaan siinä.

Katossa ollut kiskoilla liikkuva pölynkeräin onnistui levittämään tulta hetken aikaa ympäri tehdassalia ennen kuin se pysäytettiin. Palon leviämistä vauhditti myös kutomon epäkuntoinen sprinklerijärjestelmä. Ensimmäiset sprinklerit alkoivat toimia vasta 20 minuuttia palon syttymisen jälkeen.  Hälytys palokunnalle annettiin noin 6–7 minuutin kuluttua tulipalon syttymisestä, ja se saapui paikalle viittä minuuttia myöhemmin.

## Sammutus
Paloa olivat sammuttamassa Porin palolaitoksen lisäksi Porin VPK, Uudenkoiviston VPK sekä kaikki kaupungin tehdaspalokunnat sekä naapurikuntien palokuntia. Parhaimmillaan paikalla oli samanaikaisesti yli 170 palomiestä.

Sammutustöitä vaikeutti huomattavasti, että kattorakenteita oli korjattu useaan otteeseen vuosikymmenten aikana. Uutta oli aina rakennettu vanhan päälle; kattoa purkavilla palomiehillä oli vastassaan useita kerroksia puurakenteita, peltiä ja lasivillaa. Sisäkatolla oli avonaisia onteloita, jotka olivat vuosien saatossa keränneet ruudin lailla syttyvää puuvillapölyä. Lisäksi katossa ei ollut minkäänlaisia savunpoistoluukkuja, joten sammuttaminen rakennuksen sisällä oli erittäin vaikeaa.

Ponnistelut kutomon pelastamiseksi epäonnistuivat, ja 11 tuntia palon syttymisen jälkeen kaikki voimat keskitettiin viereisen kehräämön suojelemiseen. Lopulta kello 13 iltapäivällä ilmoitettiin palon olevan hallinnassa, ja tehtaan muut osat onnistuttiin säästämään liekeiltä.

## Seuraukset
Tulipalon johdosta lomautettiin välittömästi yhteensä 250 työntekijää, ja 150 sai lomautusvaroituksen. Kutomon palo oli myös vaikuttamassa koko puuvillatehtaan lopettamiseen. Toimintoja alettiin vähentää heti palon jälkeen. Lopullisesti tehdas sulki ovensa vuonna 1994.

Nykyään Porin Puuvillan tiloissa toimii muun muassa Porin yliopistokeskus, Kauppakeskus Puuvilla sekä useita muita eri alojen yrityksiä.

## Lähteet
* Palontorjunta-lehti 5/1981, Pelastustieto.fi

### Viitteet

## Aiheesta muualla
*Uutisraportti tulipalosta vuodelta 1981 YLE Areenassa 
*Ilmakuva tuhoutuneesta kutomosta, Antti Suominen/Satakunnan Kansa
Pikkunokipöllö

**Pikkunokipöllö** (*Tyto multipunctata*) on tornipöllöjen sukuun kuuluva lintu. Sitä tavataan Australian kosteassa tropiikissa. Muiden petolintujen tavoin sen naaras (37&nbsp;cm) on suurempi kuin koiras (33&nbsp;cm). Se kuuluu ympäristön kannalta tärkeään pöllöryhmään, sillä se on tehokas saalistaja, joka pitää kurissa jyrsijäpopulaation. Se syö lähinnä rottia, pussimäyriä ja muita jyrsijöitä, mutta joskus myös lintuja ja liito-oravia (Petauristini). Pikkunokipöllö on pitkäikäinen, ja sen pesintäkausi ulottuu tammikuusta elokuuhun. Se luokitellaan yleiseksi vaikka sen esiintymisalue on aika pieni. Se kuuluu Australiassa suojeltuihin lintuihin.

Jotkut auktorit pitävät sitä nokipöllön alalajina, esimerkiksi BirdLife International ja IUCN, joka arvioi sen määräksi 2&nbsp;000 pesivää paria.

## Lähteet

## Aiheesta muualla
*
Timo Ruuskanen

**Timo Juhani Ruuskanen** (s. 24. elokuuta 1968 Sääminki) on entinen suomalainen korkeushyppääjä. Hän voitti SM-kultaa ennen kahdeksattatoista syntymäpäiväänsa Vaasan Kalevan kisoissa vuonna 1986 tuloksella 218 cm. Turun Kalevan kisoissa vuonna 1989 hän saavutti SM-hopeaa. Sisäradoilta hänellä on kaksi SM-hopeaa, vuosilta 1987 ja 1989. Ennätyksensä 222 cm Timo Ruuskanen hyppäsi vuonna 1988. Korkeushypyn lisäksi hän harrasti myös kolmiloikkaa, missä hänen ennätyksensä on 16,11 m.

Yleisurheilu-uransa jälkeen Timo Ruuskanen pelasi lentopalloa SM-sarjassa Jyväskylän Metso-Lentiksen riveissä vuosina 1994–1998. Beach volleyssä hän saavutti kaksi SM-pronssimitalia, vuosina 1996 ja 1997. Timo Ruuskasen isä oli 1960-luvun alun SM-mitalitason kolmiloikkaajana tunnettu Asko Ruuskanen.

## Lähteet
Stephenson

**Stephenson** on muun muassa seuraavien henkilöiden sukunimi:

* Chandler Stephenson (s. 1994), kanadalainen jääkiekkoilija
* George Stephenson (1781–1848), englantilainen koneinsinööri, veturien suunnittelija, "rautateiden isä"
* John Stephenson (1923–2015), yhdysvaltalainen näyttelijä
* Kay Stephenson (s. 1944), yhdysvaltalainen amerikkalaisen jalkapallon pelaaja ja valmentaja
* Neal Stephenson (s. 1959), yhdysvaltalainen tieteiskirjailija
* Pamela Stephenson (s. 1949), uusiseelantilainen näyttelijä ja koomikko
* Robert Stephenson (1803–1859), englantilainen insinööri ja poliitikko.

## Katso myös

* Stephenson-luistiliikuntakoneisto
* Stevenson
Atauro

**Atauro** on Itä-Timoriin kuuluva pieni saari, jolla asuu  8&nbsp;602 ihmistä. Kokoa saarella on 140,5&nbsp;km². Itä-Timorin pääkaupunki Dili sijaitsee noin 30 kilometrin päässä Itä-Timorin pääsaarella.

## Maantiede

Atauro on melko harvaan asuttua seutua, ja asutus on keskittynyt saaren rannikolle. Suurin saaren asutuskeskittymistä on Vilan kylä, joka tunnettiin ennen nimellä Maumeta. Muita saaren kyliä ovat muun muassa Anartutu ja Makili. Atauturolla on myös korkeampia seutuja ja sen vuorialue kulkee saaren päästä päähän. Korkein kohta saarella on Mano Côco, joka kohoaa 999 metriä merenpinnasta. Saari ei ole kovin metsäinen, ja suuri osa siitä on kuivaa puutonta aluetta. Vettä on saarella ylipäätään vähän. Saaren edustalla on koralliriutta, joka ulottuu itärannikolta länsirannikon pohjoisosiin. 

Atauron väestö on muun Itä-Timorin tapaan lähinnä kristittyjä. Pääosa on protestantteja, toisin kuin muualla maassa, missä väestö on pääasiassa katolilaisia. Merkittävä osa on kuitenkin myös Ataurolla katolilaisia ja uskontoryhmien määrä vaihtelee paljon kylittäin. 

## Historia

1500-luvulla portugalilaiset käyttivät saarta vankisiirtokuntana. Portugalin valta saarella päättyi Indonesian hyökkäykseen Itä-Timoriin vuonna 1975, jolloin alueen portugalilainen kuvernööri ja maan virkamiehet pakenivat pääsaarelta Ataurolle. Mukana oli myös kaksi sota-alusta, korvetit Joao Roby ja Alfonso Cerqueira. Ne eivät kuitenkaan vastustaneet indonesialaisia, jotka saapuivat saarelle 7. joulukuuta 1975. Sen sijaan ne pakenivat Darwiniin Australiassa. Indonesian vallan alaisuudessa vuosina 1981-1986 saarella pidettiin noin 3&nbsp;000:ta vankia. Vuonna 1999 väkivalta Itä-Timorin pääsaarella kiihtyi, mutta Ataurolla se vaikutti vain vähän.

## Lähteet
Janne Mollberg

**Janne Mollberg** (s. 5. toukokuuta 1981 Espoo) on uransa lopettanut suomalainen jalkapalloilija.

Mollberg on FC Hongan kasvatti. Hän pelasi Hongassa neljä kauden ajan, tehden yhteensä 32 maalia Ykkösessä. Ykkösen kaudelle 2005 Mollberg siirtyi FC Viikinkeihin ollen joukkueensa paras maalintekijä kymmenellä maalilla. Hän teki Viikingeissä pääsarjadebyyttinsä kaudella 2007 21. huhtikuuta pelatussa vierasottelussa AC Oulua vastaan ja ensimmäisen pääsarjamaalinsa 29. kesäkuuta vierasottelussa FC Lahtea vastaan. Yhteensä hän pelasi Veikkausliigassa 10 ottelua, tehden niissä kaksi maalia. Kaudelle 2008 Mollberg solmi sopimuksen Atlantis FC:n kanssa, mutta mursi sääriluunsa alkukaudesta harjoitusottelussa Viikinkejä vastaan. Loukkaantumisen johdosta Mollberg oli sivussa koko loppukauden.

## Lähteet
Supercars Championship

**Supercars Championship** (virallisesti **Repco Supercars Championship**, aiemmin nimellä **V8 Supercars**)  on australialainen vakioautoluokan kilpailusarja. Sarja järjestettiin ensimmäisen kerran vuonna 1997. 

Sarjassa ajetaan kahden eri valmistajan- Chevroletin ja Fordin valmistamilla autoilla ja Dunlopin renkailla. Mukana oli pitkään myös Holden, joka poistui sarjasta vuoden 2022 jälkeen. Vuodesta 2013 Nissan ryhtyi kolmanneksi autonvalmistajaksi, joka oli mukana vuoteen 2019 saakka. Muita mukana olevia ovat olleet Mercedes-AMG ja Volvo. Toyota liittyi mukaan sarjaan vuonna 2026. 

Sarjan alaluokka on Super2 Series. 

Nykyisen sarjan mestaruuden ovat voittaneet Jamie Whincup, jolla on eniten mestaruuksia (seitsemän). Muita sarjan mestareita ovat muun muassa Mark Skaife (viidesti), Scott McLaughlin (kolmesti), Shane van Gisbergen (kolmesti), Craig Lowndes (kolmesti), Marcos Ambrose (kahdesti), Russell Ingall, Rick Kelly ja Garth Tander.
HMS Patrol

**HMS Patrol** oli Britannian kuninkaallisen laivaston Pathfinder-luokan tiedusteluristeilijä, joka palveli vuodesta 1905 alkaen ja romutettiin ensimmäisen maailmansodan päätyttyä 1919. Luokan alukset poistettiin 1912 hävittäjälaivueiden johtoalusten paikalta, kun Acorn-luokan hävittäjät osoittautuivat niitä nopeammiksi.

## Valmistus

Alus tilattiin Cammell Lairdilta Birkenheadistä, missä köli laskettiin 31. lokakuuta 1903. Alus laskettiin vesille 13. lokakuuta 1904 ja valmistui 26. syyskuuta 1905.

## Palvelus
Lokakuussa 1907 alus liitettiin Kotilaivastoon, mistä se siirrettiin vuotta myöhemmin Noreen sijoitetun 3. hävittäjälaivueen johtoalukseksi. Alus oli 1909 hetken aikaa Portsmouthiin sijoitetussa 1. hävittäjälaivueessa ennen paluutaan 3. hävittäjälaivueeseen ja taas 1910 takaisin 1. hävittäjälaivueeseen. Alus oli laivueen mukana Harwichissa 1911 ja 1913-1914 Haulbowlinessa.

Ensimmäisen maailmansodan alkaessa alus kuului 9. hävittäjälaivueeseen, jonka tehtävänä oli suojata koillisrannikkoa Firth of Forthin ja Tynejoen suun välillä. Alus oli 16. joulukuuta 1914 Saksan keisarikunnan laivaston osaston iskiessä Hartlepooliin satamassa. *[[SMS Blücher]]* osui alukseen kahdella kranaatilla, jolloin neljä miestä sai surmansa ja seitsemän haavoittui. Alus ajoi vaurioituneena karille Teesjoen suulla. Täydeltä tuholta aluksen pelasti saksalaisosaston vetäytyminen takaisin merelle ja se siirrettiin Middlesboroughiin telakalle. Korjausten jälkeen alus liitettiin 7. hävittäjälaivueeseen Humberiin. Alus palveli 1918 Irlanninmerellä, mistä se palasi 9. hävittäjälaivueeseen Noreen.

Sodan päätyttyä alus sijoitettiin reserviin. Se myytiin 21. huhtikuuta 1919 romutettavaksi Machinehandelille Alankomaihin.

## Lähteet
*
*
*
*

### Viitteet
HMS Foresight (1904)

**HMS Foresight** oli Britannian kuninkaallisen laivaston Forward-luokan tiedusteluristeilijä. Alus palveli vuodesta 1905 alkaen ensimmäisen maailmansodan päätyttyä tapahtuneeseen romuttamiseensa saakka 1920.

## Valmistus

Alus tilattiin Fairfield Shipbuilding and Engineering Companyltä Govanista, missä köli laskettiin 24. lokakuuta 1903. Alus laskettiin vesille 8. lokakuuta 1904 ja valmistui 8. syyskuuta 1905.

## Palvelus
Alus myytiin romutettavaksi 1920.

## Lähteet
*
*
*

### Viitteet
Ksantoni

**Ksantoni** eli **dibentsopyroni** tai **difenyleeniketonioksidi** (C13H8O2) on ketoni. Ksantonin rakenne esiintyy useissa kasvien väripigmenteissä, kuten euksantiinissa ja gentisiinissä (C14H10O5).

## Ominaisuudet ja valmistus
Ksantoni on kiinteänä valkeahkoja neulamaisia kiteitä. Yhdiste on käytännöllisesti katsoen veteen liukenematon, mutta liukenee orgaanisiin liuottimiin, kuten etanoliin, kloroformiin ja bentseeniin. Myös väkevä rikkihappo kykenee liuottamaan yhdisteen ja tällä liuoksella on röntgenvalossa kirkkaan sininen fluoresenssi. Ksantoni voidaan pelkistää ksanteeniksi tai ksanthydroliksi.

Ksantonia voidaan valmistaa tislaamalla fenyylisalisylaattia. Toinen tapa valmistaa yhdistettä on salisyylihapon kuumennus 250&nbsp;°C lämpötilaan hiilidioksidi-ilmakehässä.

Ksantoni on myrkyllistä eräillä hyönteistoukille, minkä vuoksi sitä voidaan käyttää niiden hävittämiseen. Sille on myös käyttöä orgaanisessa synteesissä väriaineiden ja lääkkeiden valmistuksessa.

## Lähteet

## Aiheesta muualla

*ChemBlink: Xanthone
Bakı Kristal Zalı

**Bakı Kristal Zalı** on monikäyttöhalli, joka rakennettiin Azerbaidžanin pääkaupunkiin, Bakuun. Hallissa järjestettiin Eurovision laulukilpailu 2012. Hallin erikoisuutena oli, että Euroviisujen aikaan hallin seinään muodostui esiintyvän maan lippu.

## Lähteet

## Aiheesta muualla

*Hallin esittely arkkitehtitoimisto Alpine Bau Deutschlandin sivustolla
HMS Chamois

**HMS Chamois** oli Britannian kuninkaallisen laivaston Star-luokan torpedovenehävittäjä.

## Valmistus

Alus tilattiin 9. tammikuuta 1896 osana vuosien 1895-1896 laivasto-ohjelmaa Palmers Shipbuilding and Iron Companyltä Jarrowista, missä köli laskettiin 28. toukokuuta 1896 telakkanumerolla 713. Alus laskettiin vesille 9. marraskuuta 1896 ja valmistui marraskuussa 1897. Sen tarjoukseen perustunut hinta oli 52&nbsp;410 puntaa.

## Palvelus
Vuonna 1901 alus siirrettiin Välimerelle. Alus tuhoutui 26. syyskuuta 1904 potkurinlavan irrottua kovassa vauhdissa Patrasinlahdella Kreikan rannikolla. Akseli murtui epäkeskon pyörimisen vuoksi murtaen samalla rungon. Saamansa vuodon seurauksena alus upposi perä edellä.

## Lähteet
*
*
*
*

### Viitteet
Kovaresmian valtakunta

**Kovaresmian valtakunta** oli keskiaikainen muslimivaltakunta, jonka keskus sijaitsi Araljärven eteläpuolella. Granadan sulttaanin Muhammed III:n aikana (1200–1220) se ulottui Tigriksestä Indukseen. 

Valtakunta joutui Tšingis-kaaniin alueellisen laajenemisen tielle 1219–1221. Osa kovaresmialaisista sulautui mongoleihin ja muodosti klaanin. Osa ryhtyi palkkasotureiksi. He olivat ratsuineen valloittamassa kristityiltä Jerusalemin vuonna 1244. Osa Kovaresmian sotilaista siirtyi Egyptiin, jossa he palvelivat mamelukkeina. 

## Lähteet
HMS Crane (1896)

**HMS Crane** oli Britannian kuninkaallisen laivaston Star-luokan torpedovenehävittäjä.

## Valmistus

Alus tilattiin 9. tammikuuta 1896 osana vuosien 1895-1896 laivasto-ohjelmaa Palmers Shipbuilding and Iron Companyltä Jarrowista, missä köli laskettiin 2. elokuuta 1896 telakkanumerolla 714. Alus laskettiin vesille 17. joulukuuta 1896 ja valmistui huhtikuussa 1898. Sen tarjoukseen perustunut hinta oli 52&nbsp;376 puntaa.

## Palvelus
Alus oli 1902-1904 Välimerellä ja se vieraili Gibraltarilla 1912, mutta muuten se palveli Britteinsaarilla. Alus myytiin romutettavaksi 10. kesäkuuta 1919.

## Lähteet
*
*
*
*

### Viitteet
HMS Flying Fish (1897)

**HMS Flying Fish** oli Britannian kuninkaallisen laivaston Star-luokan torpedovenehävittäjä.

## Valmistus
Alus tilattiin 9. tammikuuta 1896 osana vuosien 1895-1896 laivasto-ohjelmaa Palmers Shipbuilding and Iron Companyltä Jarrowista, missä köli laskettiin 9. elokuuta 1896 telakkanumerolla 715. Alus laskettiin vesille 4. maaliskuuta 1897 ja valmistui kesäkuussa 1898. Sen tarjoukseen perustunut hinta oli 52&nbsp;410 puntaa.

## Palvelus
Alus oli 1902-1905 Välimerellä, mutta muuten se oli Britteinsaarilla. Alus myytiin romutettavaksi 30. elokuuta 1919 T. R. Salesille.

## Lähteet
*
*
*
*

### Viitteet
HMS Fawn (1897)

**HMS Fawn** oli Britannian kuninkaallisen laivaston Star-luokan torpedovenehävittäjä.

## Valmistus

Alus tilattiin osana vuosien 1896-1897 laivasto-ohjelmaa Palmers Shipbuilding and Iron Companyltä Jarrowista, missä köli laskettiin 5. syyskuuta 1896 telakkanumerolla 721. Alus laskettiin vesille 13. huhtikuuta 1897 ja valmistui joulukuussa 1898.

## Palvelus
Alus palveli 1902-1906 Välimerellä, mutta muuten se oli Britteinsaarilla. Alus myytiin romutettavaksi 23. elokuuta 1919 Wardille Uuteen Hollantiin.

## Lähteet
*
*
*
*

### Viitteet
Luettelo

**Luettelo** on eräs keino järjestää informaatiota sisältäviä symboleita, abstrakteja kohteita, peräkkäin, yleensä jonkin ilmaistun kriteerin mukaan. Sen sijaan konkreettisia kohteita, kuten ihmisiä tai esineitä ei voida järjestää luetteloksi, vaan niitä järjestettäessä muodostuu esimerkiksi jono tai pino. Luetteloita käytetään järjestäytyneissä yhteiskunnissa esimerkiksi hallinnossa, uskonnoissa, elinkeinoelämässä ja opetuksen apuvälineinä. Esimerkiksi perimätietoa välittävä luettelo voi olla olemassa pelkästään suullisena. Luetteloiden käyttö ei siis rajoitu pelkästään kirjallisiin kulttuureihin. 

Englannissa Vilhelm Valloittajan määräyksestä koottu Domesday book -maakirja vuodelta 1086 on tunnettu esimerkki vanhasta hallinnolliseen käyttöön tarkoitetusta luettelosta.

Roomalaiskatolinen kirkko julkaisi kiellettyjen kirjojen luettelonsa Index Librorum Prohibitorumin ensimmäisen laitoksen vuonna 1557.

Puhelinluettelo sisältää tietoja puhelinnumeroista ja niiden haltijoista, tavallisesti haltijoiden nimen mukaisessa järjestyksessä.

Laajoja kirjaluetteloita kutsutaan bibliografioiksi. Tunnettu suomalainen kirjaluettelo on Fredrik Wilhelm Pippingin yhdessä Matti Pohdon kanssa kokoama *Luettelo suomeksi präntätyistä kirjoista* (1856-1857). Nykyisin vastaavaa tehtävää täyttää Suomen kansallisbibliografia Fennica-tietokanta.

Ensimmäisen laatijansa Ludwig von Köchelin mukaan nimetty Köchelin luettelo sisältää tietoja Wolfgang Amadeus Mozartin teoksista.

Luettelo voidaan laatia myös kortiston tai tietokannan muotoon, jos sen sisältöä on tarpeen laajentaa tai muuttaa eli päivittää usein.

Kirjastoissa ja muissa tietohuolto-organisaatioissa tapahtuvaa aineistoluetteloiden ja muiden bibliografisten tietokantojen kartuttamista järjestettävien kohteiden metatiedoilla nimitetään luetteloinniksi.

Luetteloiden tekeminen, kerääminen ja tutkiminen voivat olla harrastuskin.  

Ohjelmoinnissa luettelo eli linkitetty lista on eräs tietorakenne. Merkintäkielissä on omat rakenteensa luetteloiden esittämiseksi ja muotoilemiseksi.

## Katso myös
* Taulukko

## Lähteet
* 
* 

### Viitteet
HMS Bat

**HMS Bat** oli Britannian Kuninkaallisen laivaston Star-luokan torpedovenehävittäjä.

## Valmistus

Alus tilattiin 9. tammikuuta 1896 Palmers Shipbuilding and Iron Companyltä Jarrowista, jolloin sen valmistusajaksi määrättiin 10 kuukautta. Köli laskettiin 28. toukokuuta 1896 telakkanumerolla 712 ja alus laskettiin vesille 7. lokakuuta 1896. Alus valmistui elokuussa 1897.

## Palvelus
Alus palveli 1902-1905 Välimerellä, mutta muuten se oli palveluksessa Britteinsaarten vesillä. Alus myytiin 30. elokuuta 1919 romutettavaksi Hayesille Porthcawliin.

## Lähteet
*
*
*
*
*

### Viitteet
HMS Albacore (1906)

**HMS Albacore** oli Britannian kuninkaallisen laivaston Albacore-luokan torpedovenehävittäjä.

## Valmistus

Alus tilattiin Palmers Shipbuilding and Iron Companyn telakalta Jarrowista, missä köli laskettiin syyskuussa 1905. Alus laskettiin vesille 19. syyskuuta 1906 ja valmistui 1907.

## Palvelus
Elokuussa 1914 alus oli Scapa Flow'ssa Local Patrol Flotillassa. Alus vaurioitui pahoin menettäen keulansa, mutta vauriot korjattiin. Alus myytiin romutettavaksi syyskuussa 1919.

## Lähteet
*
*
*

### Viitteet
HMS Flirt (1897)

**HMS Flirt** oli Britannian kuninkaallisen laivaston Star-luokan torpedovenehävittäjä.

## Valmistus

Alus tilattiin osana vuosien 1896-1897 laivasto-ohjelmaa Palmers Shipbuilding and Iron Companyltä Jarrowista, missä köli laskettiin 5. syyskuuta 1896 telakkanumerolla 722. Alus laskettiin vesille 15. toukokuuta 1897 ja valmistui huhtikuussa 1899.

## Palvelus
Alus palveli koko uransa Britteinsaarilla. Palmers uusi aluksen kattilat vuonna 1903. Se liitettiin ensimmäisessä maailmansodassa Doverin partio-osastossa. Se upposi 27. lokakuuta 1916 Doverinsalmen taistelussa Saksan keisarikunnan laivaston hävittäjien torpedoimana.

## Lähteet
*
*
*
*

### Viitteet
Virtuosi Racing

**Invicta Virtuosi Racing** (aiemmin tunnettu nimellä **Virtuosi UK**, kilpailee tällä hetkellä nimellä Invicta Racing  Formula 2:ssa) on brittiläinen pikkuformulatalli, joka kilpailee Formula 2- ja Britannian Formula 4-sarjoissa. Tallin perustivat vuonna 2012 Declan Lohan, Andy Roche ja Paul Devlin. Talli ei pohjaudu aiempaan Formulatalliin vaan on täysin uusi yritys. Talli debytoi vuonna 2012 Auto GP-sarjassa. Talli saavutti heti voiton kun Pål Varhaug ajoi voittoon Monzan sprinttikilpailussa. Talli saavutti debyyttivuonnaan kolme voittoa. Vuoden 2013 puolivälistä lähtien talli teki yhteistyötä Comtec Racingin kanssa. Vuosina 2015-2018 talli oli yhteistyössä Russian Time GP2-tallin kanssa. Joukkue otti uuden nimensä UNI-Virtuosi Racing Formula 2 -kaudella 2019. Yhteistyö kelloyhtiö Invictan kanssa johti uuteen nimeen vuodelle 2023.

## Formula 2 -tulokset

### Britannian Formula 4

## Aiheesta muualla
*http://www.virtuosiracing.com/the-team 
*http://www.autogp.org/en/news.php?id=0566
Fabryka Schindlera

**Fabryka Schindlera** on Puolan Krakovassa sijaitseva museo, joka kertoo saksalaisten miehitysajasta Krakovassa toisen maailmansodan aikana, sekä juutalaisten kohtalosta tuona aikana.

Museorakennuksessa toimi vuosina 1940-1944 saksalaisen liikemiehen Oscar Schindlerin omistama emalitehdas, jossa hän auttoi tehtaan juutalaisia työntekijöitä välttämään joutumisen keskitysleirille. Tarina on tullut tunnetuksi elokuvasta Schindlerin lista, joka on myös osittain kuvattu tällä tehtaalla.

## Lähteet

## Aiheesta muualla
Euroopan kalastuksenvalvontavirasto

**Euroopan kalastuksenvalvontavirasto** (**EFCA**) on Euroopan unionin erillisvirasto joka sijaitsee Vigossa Espanjassa. Viraston tehtävänä on lisätä kalastuspolitiikan täytäntöönpanon yhtenäisyyttä ja tehokkuutta yhdistämällä EU:n yhteiset ja kansalliset valvonta- ja tarkastusresurssit ja koordinoimalla täytäntöönpanon valvontaa. Koordinoinnin avulla korvataan valvonnan puutteita, jotka johtuvat jäsenvaltioiden valvontaresurssien ja painopisteiden eroista. Virasto organisoi kansallisten valvonta- ja tarkastusresurssien käytön yhteisön strategian mukaisesti. Sille määritellään EU:n tavoitteiden mukaiset tehtävät ja toimeksianto yhdessä jäsenvaltioiden kanssa. 

Avaintehtäviensä lisäksi virastolla on tehtäviä, jotka liittyvät mm. kalastustarkastajien koulutukseen sekä tarkastustekniikoita ja -menetelmiä koskevaan neuvontaan. Viraston tavoite on yhtenäistää kalastuspolitiikan täytäntöönpano koko EU:ssa.

## Aiheesta muualla

* EFCA:n sivusto 
* Euroopan unionin erillisvirastot
Auringonpolttama

**Auringonpolttama** on elävän kudoksen, kuten ihon, palovamma, jonka aiheuttaa liika altistuminen ultraviolettisäteilylle yleensä auringonvalosta saatuna. Tavanomaiset oireet ihmisillä ja eläimillä ovat punainen tai punertava ja kuumottava iho, yleinen raukeus ja lievä heikotus. Äärimmäisissä tapauksissa liika UV-säteily voi olla hengenvaarallista. Vähäisempi altistus UV-säteilylle tuottaa yleensä rusketuksen.

Liiallinen UV-säteily on ihokasvainten yleisin aiheuttaja. Aurinkovoiteen uskotaan laajalti suojaavan auringonpolttamalta, joskin joidenkin tutkijoiden mukaan se ei välttämättä suojaa tehokkaasti pahanlaatuiselta melanoomalta, jota aiheuttaa joko ultraviolettisäteilyn spektrin toinen osa tai jokin auringosta riippumaton tekijä. Vaatetusta pidetään parhaana keinona suojata ihoa. Maltillinen rusketus ilman palamista nostaa ihon melaniinin määrää ja voi siten myös suojata myöhemmältä auringonpolttamalta. Sekä auringonpolttaman että ruskettumisen aiheuttaa suora DNA-vaurio. Kun ihosolujen DNA tuhoutuu UV-säteilyn vaikutuksesta, tyypin I solukuolema käynnistyy ja iho korvautuu uudella. Pahanlaatuinen melanooma voi syntyä epäsuoran DNA-vaurion johdosta, jos vaurio ei korjaudu kunnolla. Auringonpolttama paranee hitaasti, joskin jotkin ihovoiteet voivat lievittää oireita.

## Lähteet

## Aiheesta muualla
Hans van Sanden

**Hans van Sanden** (k. 1590 Helsinki) oli 1500-luvun lopulla Helsingissä elänyt kauppias ja porvari, joka muistetaan Helsingin Vanhassakaupungissa säilyneestä hautakivestään sekä Ursula Pohjolan-Pirhosen kirjoittamien historiallisten romaanien pääosin fiktiivisenä päähenkilönä. Hän lienee tunnetuin Helsingin 1500-luvun asukkaista, vaikka hänestä onkin säilynyt vain fragmentaarista tietoa.

Hans van Sandenia on nimensä perusteella oletettu syntyjään hollantilaiseksi, mutta hän saattoi olla saksalainenkin, sillä Lyypekissä asui 1500-luvulla van Sanden -nimisiä kauppiaita. Hän tuli Helsinkiin kauppakestinä Tukholmasta pian kaupungin perustamisen (1550) jälkeen ja kohosi nopeesti kaupungin varakkaimpien porvarien joukkoon. Pian hänen kauppavaihtonsa muodosti ilmeisesti puolet koko Helsingin tuonnista. Vuonna 1571 van Sanden omisti maatilan Helsingin pitäjästä, 19 kultasormusta, 144 luotia hopeaa ja runsaasti muita arvoesineitä. Samana vuonna hän sai maksamattoman lainan panttina myös rälssimaata Janakkalasta, Hyvikkälän kartanon, jonka hän tosin myöhemmin myi pois. Van Sanden nai aatelissätyisen Anna Henrikintytär Jägerhornin, minkä seurauksena Jägerhorneille kuulunut Båtsvikin kartano Helsingin pitäjässä siirtyi vuonna 1636 van Sandenin jälkeläisille. Heidän ainoa lapsensa oli tytär, joka meni naimisiin ratsumestari Hans Gyllenloodin kanssa. Hollantilainen syntyperä ja aateliston rinnalle nouseminen saattoivat olla syitä siihen, ettei van Sanden merkittävästä asemastaan huolimatta toiminut koskaan Helsingin pormestarina tai raatimiehenä.

Van Sandenin hautakivi löydettiin vuonna 1866 Helsingin ensimmäisen kirkon raunioista Vanhankaupungin Kirkkorinteestä. Kuvanveistäjä Robert Stigell teki siitä 1890 mustaa graniittia olevan kopion, joka sijoitettiin nähtäville kirkon perustusten sisäpuolelle. Van Sanden käytti hautakivessä vaimonsa aatelisvaakunaa. Ursula Pohjolan-Pirhosen romaaneissa kuvatut van Sandenin seikkailut ovat romantisoituja ja perustuvat monilta osin kirjailijan mielikuvitukseen.

## Lähteet
HMS Ambuscade (1913)

**HMS Ambuscade** (viirinumerot H62, H05 ja H54) oli Britannian kuninkaallisen laivaston Acasta-luokan hävittäjä.

## Valmistus

Alus tilattiin John Brown and Companyltä Clydebankistä, missä köli laskettiin 7. maaliskuuta 1912 telakkanumerolla 414. Alus laskettiin vesille 25. tammikuuta 1913 ja valmistui saman vuoden kesäkuussa.

## Palvelus
Palvelukseen otettaessa alus liitettiin 4. hävittäjälaivueeseen, jonka mukana alus siirtyi ensimmäisen maailmansodan alkaessa Suureen laivastoon. Se siirtyi kesällä 1916 edelleen laivueen mukaan Humberiin, josta se edelleen siirtyi vuoden lopulla Portsmouthiin ja keväällä 1917 Devonportiin.

Alus myytiin romutettavaksi 6. syyskuuta 1921.

## Lähteet
*
*
*

### Viitteet
Hyvinvointiteknologia

**Hyvinvointiteknologia** on laaja käsite, joka kattaa periaatteessa kaiken terveyteen ja hyvinvointiin liittyvän teknologian, niin alemman kuin ylemmänkin tason teknologian, pois lukien kuitenkin useimmat perinteiset apuvälineet. Hyvinvointiteknologiaa voi opiskella Suomessa useissa eri kouluissa, joko ammattikorkeakoulussa tai yliopistotasoisesti. Koulutus tarjoaa suuntautumisesta riippuen näkökulmia ihmiseen fyysisenä, psyykkisenä ja sosiaalisena toimijana, jonka hyvinvointia ja toimintakykyä  pyritään pitämään yllä tai lisäämään tekniikan keinoin.
HMS Archer (1911)

**HMS Archer** (viirinumerot H10 (6.12.1914-1.9.1915), H29 (1.9.1915 - 1.1.1918) ja H06) oli Britannian kuninkaallisen laivaston Acheron-luokan hävittäjä.

## Valmistus

Alus tilattiin vuosien 1910-1911 laivasto-ohjelmassa Yarrow and Companyltä Scotstounista, missä köli laskettiin 1. syyskuuta 1910 telakkanumerolla 1296. Alus laskettiin vesille 21. lokakuuta 1911 ja valmistui maaliskuussa 1912.

## Palvelus
Palvelukseen otettaessa alus liitettiin 1. hävittäjälaivueeseen, jonka mukana se liitettiin 1914 Suureen laivastoon ensimmäisen maailmansodan alkaessa. Alus osallistui 28. elokuuta 1914 *[[HMS Fearless (1912)|HMS Fearlessin]]* alaisuudessa laivueensa mukana Heligolandin taisteluun. Alus oli vuodesta 1917 alkaen Välimerellä osana 3. taistelulaivuetta.

Alus myytiin 9. toukokuuta 1921 romutettavaksi Wardille.
  
## Lähteet
*
*
*

### Viitteet
Marcel Lambert

**Marcel Lambert** (1876–?) oli ranskalainen jalkapalloilija. Hän kilpaili vuoden 1900 kesäolympialaisissa Pariisissa ja kuului siellä hopeaa saaneeseen joukkueeseen.

## Lähteet
Medium Mark A Whippet

**Medium Mark A Whippet** oli ensimmäisen maailmansodan aikainen panssarivaunu, jota ei suunniteltu murtamaan puolustusasemia vaan hyödyntämään raskaampien vaunujen tekemiä läpimurtoja. Siksi suunnittelussa painotettiin nopeutta ja liikkuvuutta. William Trittonin suunnittelema mk A sai lempinimen Whippet (). Helmikuussa 1917 valmistuneessa prototyypissä käytettiin voimanlähteenä Lontoon bussin moottoria, ja ensimmäiset tuotantomallit valmistuivat vuoden 1917 lopulla. Sodan jälkeen whippetit olivat palveluskäytössä Irlannissa, ja 1920-luvulla joitakin kappaleita vietiin Japaniin.

Vaikka se olikin nykyaikaisemman näköinen kuin Mark I, sekin kehitettiin suoraan Mark I:n edeltäjästä Little Williestä. Kahteen eri moottoriin perustuva ohjausjärjestelmä oli epäluotettava. Vaunussa oli kolme miestä ja aseistuksena neljä konekivääriä, kukin omaan suuntansa. Ampuja joutui vaihtamaan paikkaansa tilanteen mukaan, ja vaunun johtaja joutui usein avustamaan häntä. Joskus vaunuun otettiin mukaan toinenkin ampuja ja yksi irrotettavista konekivääreistä jätettiin pois lisätilan saamiseksi. 

Whippet-vaunuja käytettiin maaliskuussa 1918 ja ne olivat jalkaväen tukena hyödyllisiä. 24. huhtikuuta 1918 seitsemän Whippetin ryhmä tappoi 400 saksalaista konekivääritulella. Samana päivänä saksalainen A7V tuhosi Whippetin historian toisessa tunnetussa panssaritaistelussa. Britit menettivät näitä panssareita huomattavasti, ja uusia Whippet-pataljoonia ei haluttu tämän takia perustaa. 8. elokuuta Amiensin hyökkäyksessä Whippetit tunkeutuivat rintaman läpi aiheuttaen saksalaisille tykistön menettämisen, ja ympärysvaltojen armeija vyöryi läpi aiheuttaen mustan päivän saksalaisille.
Richard Turner

**Richard Rennie Turner** (24. huhtikuuta 1882 Lontoo – 1. joulukuuta 1960 Worthing, West Sussex) oli brittiläinen jalkapalloilija. Hän kilpaili vuoden 1900 kesäolympialaisissa Pariisissa, jossa hän voitti Upton Park FC -joukkueen jäsenenä kultaa ja teki yhden maalin. Hän pelasi myös Crouch End Vampires FC -joukkueessa.

## Lähteet
Hyter

**Hyter ry** eli **Hyvinvointi- ja terveysteknologian yhdistys** on voittoa tavoittelematon suomalainen yhdistys, jonka tavoitteena on jakaa alan opiskelijoille tietoa työmahdollisuuksista ja jatko-opiskelumahdollisuuksista, informoida alalla toimivia yrityksiä ja yhdistyksiä sen hetkisen koulutuksen tarjoamista mahdollisuuksista ja luoda yhteyksiä alan toimijoiden, työntekijöiden, yritysten ja opiskelijoiden välille.

## Aiheesta muualla
*http://www.hyter.fi/
Zele Racing

**Zele Racing** on itävaltalainen pikkuformulatalli, joka kilpailee nykyään Renault Sport Trophy ja Auto GP-sarjassa. Tallin teknisenä johtajana toimii Hermann Zele. Talli perustettiin virallisesti vuonna 1997. Talli on aiemmin kilpaillut Formula Ford ja Formula Opel Lotus-sarjoissa. Talli voitti vanhan EuroBOSS sarjan mestaruuden vuonna 2010. Vuonna 2012 talli osallistui Auto GP sarjaan saavuttaen muutaman palkintosijan ja tallissa ajoi peräti seitsemän eri kuljettajaa kauden aikana. Kaudella 2013 talli saavutti avausvoittonsa Marrakechin kilpailussa. Kausien 2013-2015 aikana talli on saanut viisi voittoa.

## Lähteet
Émile Spannoghe

**Émile Hilaire Spannoghe** (s. 30. lokakuuta 1879) oli belgialainen jalkapalloilija. Hän kilpaili vuoden 1900 kesäolympialaisissa Pariisissa, jossa hän kuului pronssia saaneeseen joukkueeseen.

## Lähteet
Kazuyo Sejima

**Kazuyo Sejima** (, s. 29. lokakuuta 1956 Mito, Ibarakin prefektuuri) on palkittu japanilainen arkkitehti. Hänet tunnetaan erityisesti Ryūe Nishizawan kumppanina SANAA-arkkitehtitoimistossa (”Sejima and Nishizawa and Associates”), joka sai Pritzker-palkinnon vuonna 2010. Hänellä on kuitenkin edelleen myös oma toimistonsa. 

Sejima valmistui Nihon joshi daigaku -yliopistosta vuonna 1981 ja työskenteli sen jälkeen Toyō Itōlle. Oman toimistonsa ”Kazuyo Sejima and Associates” hän perusti vuonna 1987. Myös Itōn toimistolle työskennellyt Nishizawa oli yksi ensimmäisistä hänen palkkaamistaan henkilöistä. Japanin arkkitehti-instituutti myönsi Sejimalle vuoden nuoren arkkitehdin palkinnon vuonna 1992, ja hänen toimistonsa sai vähitellen mainetta. Nishizawa halusi perustaa oman yrityksensä, mutta pari päättikin muodostaa vuonna 1995 yhteisen SANAA-toimiston. Kaksikon omat toimistot ovat keskittyneet sen jälkeen lähinnä pienimuotoisiin hankkeisiin. Sejima on opettanut myöhemmin useissa yliopistoissa, kuten Tokion Keiō-yliopistossa, ja syksyllä 2010 hän toimi Venetsian biennaalin kuraattorina.

SANAA-toimisto tunnetaan ”hienostuneen yksinkertaisesta arkkitehtuurista, virtaavista tiloista ja rakennusten harkitusta sopeuttamisesta ympäristöönsä”. Sejiman yhdessä Nishizawan kanssa suunnittelemista rakennuksista merkittävimpiin kuuluvat esimerkiksi Kanawazan nykytaiteen museo, O-Museum Naganon prefektuurissa, Toledon taidemuseon lasipaviljonki, New Museum New Yorkissa ja Rolex Learning Centre Lausannessa. Suurin osa toimiston töistä on rakennettu Japaniin, mutta pari on työskennellyt 2000-luvulta lähtien myös kansainvälisten hankkeiden parissa Euroopassa ja Yhdysvalloissa. Merkittävästä yhteisestä urasta huolimatta molemmilla arkkitehdeilla on ollut myös laaja kirjo itsenäisiä hankkeita. Sejiman omiin töihin lukeutuvat esimerkiksi House in a Plum Grove (Tokio, 2003), Onishin kauppalan monitoimitalo (2005), Shibaura House -toimistorakennus (Tokio, 2011) ja useita galleriatiloja Seton sisämeren Inujiman saarella.

## Lähteet

## Aiheesta muualla

*Kazuyo Sejima: The Closet Starchitect
Eric Thornton

**Eric Thornton** (1882 Worthing, Yhdistynyt kuningaskunta – 1945 Antwerpen, Belgia) oli brittiläissyntyinen jalkapalloilija. Hän kilpaili vuoden 1900 kesäolympialaisissa Pariisissa ja kuului siellä pronssia saaneeseen belgialaisjoukkueeseen.

## Lähteet
Mofaz Racing

**Mofaz Racing** oli malesialainen autourheilutalli. Talli perustettiin vuonna 2009, jolloin talli kilpaili Formula Renault 3.5 sarjassa yhteistyössä Fortec Motorsportin kanssa. Debyyttivuonnaan talli sijoittui sarjan viidenneksi ja tallin kuljettaja Fairuz Fauzy sijoittui toiseksi sarjapisteissä. Vuonna 2010 talli jatkoi sarjassa toimien Lotus Racing tallin junioritiiminä kilpaillen Mofaz Racing nimellä. Talli sijoittui yhdeksänneksi sarjapisteissä. Vuonna 2011 talli sijoittui jälleen yhdeksänneksi sarjapisteissä FR 3.5 sarjassa. Talli lopulta vetäytyi sarjasta kauden 2011 jälkeen. Talli kilpaili myös JK Racing Asia Series-sarjassa.

## Lähteet
Francisco Villota

**Francisco Villota y Baquiola** (18. marraskuuta 1873 Madrid – 7. tammikuuta 1950 Madrid) oli espanjalainen pelotari. Hän kilpaili vuoden 1900 kesäolympialaisissa Pariisissa, jossa voitti kultaa.

## Lähteet
Etchegaray

**Etchegaray** oli ranskalainen pelotari. Hän kilpaili vuoden 1900 kesäolympialaisissa Pariisissa, jossa hän sai hopeaa.

## Lähteet
August Nilsson (urheilija)

**August Nilsson** (15. lokakuuta 1872 Trollenäs – 23. toukokuuta 1921 Tukholma) oli ruotsalainen köydenvetäjä ja yleisurheilija. Hän kilpaili vuoden 1900 kesäolympialaisissa Pariisissa ja voitti kultaa köydenvedossa ruotsalaisten ja tanskalaisten muodostaman sekajoukkueen jäsenenä. Yleisurheilussa Nilsson sijoittui seiväshypyssä kahdeksanneksi ja kuulantyönnössä yhdeksänneksi.

## Lähteet
Alfred Bowerman

**Alfred James Bowerman** (22. marraskuuta 1873 Broomfield, Somerset, Yhdistynyt kuningaskunta – 1947 Brisbane, Queensland, Australia) oli brittiläinen kriketinpelaaja. Hän kilpaili vuoden 1900 kesäolympialaisissa Pariisissa ja voitti siellä kultaa Devon & Somerset Wanderers -joukkueen jäsenenä. Hän oli ottelun paras pisteidentekijä.

Bowerman pelasi Somersetille kaksi amatööriottelua vuosina 1900 ja 1905.

## Lähteet
Vitun kova ääni

**Vitun kova ääni** on suomalainen rap-duo, jonka muodostavat OG Ikonen ja Liigalaiska. Duon esikoisjulkaisu *[[Vitun kova ääni (albumi)|Vitun kova ääni]]* -cd-r julkaistiin 10. huhtikuuta 2010 omakustanteena ja sen ensimmäinen pitkäsoitto *[[Aikatauluis]]* julkaistiin 20. huhtikuuta 2011 3rd Rail Musicin kautta. Albumin kappaleista "Uhusia" ja "Harson läpi" on julkaistu myös musiikkivideot. *Aikatauluis* nousi Suomen virallisen albumilistan 48. sijalle. Vitun kovan äänen toinen pitkäsoitto *[[Se kuulee jotai äänii ku se kattelee tonne...]]* julkaistiin 3rd Railin kautta 29. elokuuta 2012. Se nousi Suomen virallisen albumilistan 29. sijalle.

## Diskografia
### Albumit
* Vitun kova ääni (CD-r, 2010)
* Aikatauluis (2011)
* Se kuulee jotai äänii ku se kattelee tonne... (2012)

### Musiikkivideot
* Uhusia (2011)
* Harson läpi (mukana Yona, 2011)
* Sienestä (2012)

## Lähteet

## Aiheesta muualla
* Vitun kova ääni 3rd Rail Musicin sivustolla 
* Vitun kova ääni Facebook -sivustolla
* Vitun kovan äänen haastattelu Redrum-187 -sivustolla
Karl Staaf

**Karl Gustaf Vilhelm Staaf** (6. huhtikuuta 1881 Tukholma – 15. helmikuuta 1953 Motala) oli ruotsalainen köydenvetäjä, joka voitti vuoden 1900 kesäolympialaisissa Pariisissa kultaa tanskalaisten ja ruotsalaisten muodostaman joukkueen jäsenenä. Hän kilpaili lisäksi yleisurheilulajeissa sijoittuen moukarinheitossa viidenneksi ja seiväshypyssä seitsemänneksi.

## Lähteet
Tuvalun vaakuna

**Tuvalun vaakuna** on Tuvalun tunnus lipun, kansallislaulun ja moton ohella. Sen ovat suunnitelleet ja toteuttaneet R. P. Turner ja Lontoon vaakunatoimisto *College of Arms*.

Kilven aaltokorot kuvaavat maan saarten sijaintia. Kilven yläosassa on *maneapa*, tyypillinen tuvalulainen kohtauspaikka. Reunoilla on banaaninlehtiä kuvaamassa maan hedelmällisyyttä ja kotiloita kuvaamassa valtameren rikkauksia. Kahdeksan lehteä ja kotiloa viittaa myös Tuvalun kahdeksaan asuttuun saareen.

Kilven alla on Tuvalun motto *Tuvalu mo te Atua*, suomeksi *Tuvalu Jumalan puolella*.

## Lähteet
*
Raymond Basset

**Denis Raymond Basset** (1883 Pariisi, Ranska – 18. syyskuuta 1918 Glennes, Ranska) oli ranskalainen köydenvetäjä. Hän kilpaili vuoden 1900 kesäolympialaisissa Pariisissa ja kuului siellä hopeaa saaneeseen *Racing Club de France* -joukkueeseen.

## Lähteet
Gustaf Söderström

**Gustaf Fredrik Söderström** (25. marraskuuta 1865 Tukholma – 12. marraskuuta 1958 Lidingö) oli ruotsalainen köydenvetäjä. Hän kilpaili vuoden 1900 kesäolympialaisissa Pariisissa ja voitti kultaa tanskalaisten ja ruotsalaisten muodostaman joukkueen jäsenenä. Köydenvedon lisäksi hän osallistui myös yleisurheilulajeihin sijoittuen kuudenneksi sekä kuulantyönnössä että kiekonheitossa. Myös hänen veljensä Bruno Söderström oli olympiaurheilija.

## Lähteet
Ene Franca Idoko

**Ene Franca Idoko** (s. 15. kesäkuuta 1985 Benue, Nigeria) on nigerialainen pikajuoksija.
__NOTOC__
Idoko kilpaili 2006 Ateenan yleisurheilun maailmancupissa Afrikan joukkueessa, joka sijoittui 4 × 100 metrin viestijuoksussa kolmanneksi. Seuraavana vuonna hän juoksi Afrikan kisoissa 100 metrin juoksussa neljänneksi ajalla 11,46. Vuonna 2008 Idoko oli Valencian sisäratojen MM-kisoissa 60 metrin juoksun seitsemäs ajalla 7,30. Saman vuoden Addis Adeban Afrikan-mestaruuskisoissa hän sijoittui 100 metrillä neljänneksi ajalla 11,47. Pekingin olympialaisissa hän karsiutui 100 metrin toisissa alkuerissä, mutta oli mukana Nigerian pikaviestijoukkueessa. Joukkue sijoittui alun perin kolmanneksi, mutta nousi myöhemmin olympiahopealle kun edelle sijoittunut Venäjän joukkue hylättiin vuonna 2016.

Idoko on 162 cm pitkä ja painoi aktiiviaikoinaan 64 kg.

## Henkilökohtaiset ennätykset
Lähde: IAAF
### Ulkoradat
* 100 metrin juoksu: 11,14 (2008)
* 200 metrin juoksu: 23,28 (2007)

### Sisäradat
* 60 metrin juoksu: 7,09 (2008)

## Lähteet
Keltalaukka

**Keltalaukka** (*Allium moly*) on koristekasvina käytettävä sipulikasvi, joka kukkii keltaisin kukin touko-kesäkuussa. Se kasvaa noin 30 cm korkeaksi.

## Lähteet

## Aiheesta muualla
* 
*United States Department of Agriculture (USDA): ''Allium moly''
Eugen Schmidt

**Eugen Stahl Schmidt** (17. helmikuuta 1862 Kööpenhamina – 7. lokakuuta 1931 Aalborg) oli tanskalainen urheilija ja urheiluvaikuttaja. Hän voitti köydenvedon olympiakultaa vuoden 1900 kesäolympialaisissa Pariisissa tanskalaisten ja ruotsalaisten muodostaman joukkueen jäsenenä. Lisäksi hän kilpaili vuoden 1896 kesäolympialaisissa Ateenassa yleisurheilussa (100 metrin juoksu) ja ammunnassa (200 metrin sotilaskivääri).

Tanskassa Schmidt vaikutti laajalti urheilun saralla. Hän oli mukana perustamassa useita urheiluseuroja ja urheilujärjestöjä, muun muassa Tanskan urheiluliittoa. Lisäksi hän julkaisi urheiluaiheista kirjallisuutta ja kirjoitti lehtiin.

## Lähteet
Charles Winckler

**Charles Gustav Wilhelm Winckler** (9. huhtikuuta 1867 Frederiksberg – 17. joulukuuta 1932 Frederiksberg) oli tanskalainen köydenvetäjä. Hän kilpaili vuoden 1900 kesäolympialaisissa Pariisissa ja voitti kultaa tanskalaisten ja ruotsalaisten muodostaman joukkueen jäsenenä. Hän osallistui myös yleisurheilulajeihin sijoittuen kahdeksanneksi kiekonheitossa ja kymmenenneksi kuulantyönnössä.

## Lähteet
Haamu (muusikko)

**Haamu** (oikealta nimeltään **Mika Kurvinen**) on suomalainen rap-artisti ja tuottaja. Haamun musiikki on funk- ja soulvaikutteista hip hopia. Hän tekee biittejä nimellä **Misha**.

Haamu on myös hip hop -yhtyeissä Tre-Funk III ja Kolmiyo.

## Ura
Haamun esikoisalbumi *Joensuun MC* julkaistiin omakustanteena vuonna 2006 ja seuraava albumi *Melkein mies* myös omakustanteena vuonna 2009. Haamu ja rap-yhtye Vieläki Lepposaa julkaisivat *[[Pidemmälle viety]]* -nimisen yhteisalbumin 4. huhtikuuta 2012 Joku Roti Recordsin kautta. Albumin kappaleesta "Selviytymisoppia" julkaistiin musiikkivideo toukokuussa 2011. 

Haamun kolmas sooloalbumi *[[Aikaa kalliimpi]]* julkaistiin lokakuussa 2012 Jodarokin Meiän Musiikki -levymerkin kautta. Haamu ja tuottaja ILE julkaisivat vuonna 2014 *Concorde EP*:n So Hoops -levymerkin kautta. Meiän Musiikki julkaisi Haamun neljännen sooloalbuminsa *Puhallus* keväällä 2015. 

Vuonna 2015 Roihis Musica julkaisi Haamun, Matti Tamosen ja tuottaja MNSTRMKK:n muodostaman Kolmiyon debyyttijulkaisu *EP*:n.

Vuonna 2016 Monsp Records julkaisi Haamun, Hannibalin ja 6mäen muodostaman Tre-Funk III -yhtyeen debyyttialbumin *Planeetta Funk*. Monspin kautta Haamu julkaisi myös seuraavat sooloalbuminsa *Aika rakastaa lapsiaan* (2017) ja *30* (2020).

## Henkilökohtainen elämä
Kurvinen syntyi Moskovassa. Hän muutti Suomeen 3-vuotiaana ukrainalaisen äitinsä kanssa Neuvostoliiton hajottua. Kurvinen asui lapsuudessaan Joensuussa, josta hän muutti täysi-ikäistyttyään Turkuun ja myöhemmin muun muassa Tampereelle.

Kurvinen on valmistunut filosofian kandidaatiksi venäjän kielestä Turun yliopistosta vuonna 2012, minkä jälkeen hän on opiskellut musiikintuotantoa Tampereen ammattikorkeakoulussa.

## Diskografia
### Albumit
* 
* 
* 
* 
* 
* 
* 

### Vieläki Lepposaa & Haamu
* 

### Haamu & ILE
* 

### Kolmiyo
* 

### Tre-Funk III
* Planeetta Funk (2016, Monsp)

### Kokoelmilla
* 

### Vierailijana

## Lähteet

## Aiheesta muualla
* Haamu Soundcloudissa
* Misha beats Soundcloudissa
* Vieläki Lepposaa & Haamu Joku Roti Recordsin sivustolla
* Haamu Meiän Musiikin sivustolla
Charles Beachcroft

**Charles Beachey Kay Beachcroft** (1870 Rickmansworth, Hertfordshire – 15. toukokuuta 1927 Melbourne, Australia) oli brittiläinen kriketinpelaaja. Hän kilpaili vuoden 1900 kesäolympialaisissa Pariisissa, kultaa voittaneessa Castle Caryn *Devon & Somerset Wanderers* -joukkueessa. Beachcroft löi joukkueessa numerolla 3. Hän löi kaksivuoroparisessa ottelussa juoksuja yhteensä 78, joista 24 joukkueen ensimmäisessä ja 54 toisessa sisävuorossa.

## Lähteet
* sports-reference 
* Krikettiarkisto

### Viitteet
Haamu (täsmennyssivu)

**Haamu** voi viitata ainakin seuraaviin: 

* haamu eli kummitus, yliluonnollinen ilmiö
* Haamu, suomalainen rap-artisti
* Hiipivä Haamu, suomalainen partiokilpailu
* Haamut (Blinky, Pinky, Inky ja Clyde), Pac-Man -pelisarjan hahmoja.
KTR

**Keerbergs Transport Racing** (tunnetaan paremmin nimellä **KRT**) on belgialainen pikkuformulatalli. Tallin perusti vuonna 1978 Prosper Mollekens. Vuonna 1999 hänen poikansa Kurt Mollekens otti tallin haltuunsa, joka itse kilpaili tallin kuljettajana Formula 3000 -sarjassa vuosina 1997–1999 ja myöhemmin toimi tallin tallipäällikkönä vuosina 2000–2002.

Vuonna 2002 talli siirtyi World Series by Nissan sarjaan, jossa talli kilpaili vuoteen 2004 saakka. Vuosina 2005–2008 talli kilpaili Formula Renault 3.5 sarjassa vaihtelevalla menestyksellä. Vuodesta 2011 talli on kilpaillut Eurocup Formula Renault-sarjassa.
Giorgio Pellini

**Giorgio Pellini** (20. heinäkuuta 1923 Livorno – 14. kesäkuuta 1986 Livorno) oli italialainen miekkailija. Hän sai vuoden 1948 kesäolympialaisissa Lontoossa hopeaa floretin joukkuekilpailussa. Hän sai siinä toisen hopeamitalin vuoden 1952 kesäolympialaisista Helsingissä, jossa hän sai lisäksi hopeaa säilän joukkuekilpailusta.

## Lähteet
Renzo Nostini

**Renzo Nostini** (27. toukokuuta 1914 Rooma – 1. lokakuuta 2005 Rooma) oli italialainen miekkailija. Hän sai kesäolympialaisissa 1948 hopeaa sekä floretin että säilän joukkuekilpailussa. Kesäolympialaisissa 1952 hän sai jälleen molemmista hopeaa. Myös hänen veljensä Giuliano Nostini oli olympiaurheilija.

## Lähteet